"Război" antenelor 5G. Locuitorii unui mare oraș spun că s-au îmbolnăvit din cauza operatorilor telecom
- Georgiana Dragomir
- 20 martie 2024, 09:49
Locuitorii unui cartier din orașul Brașov( n.r. Bartolomeu – Avantagarden) au declarat "război" antenelor 5G nemulțumiți din cauza faptului că se amplasează în apropierea caselor lor. Oamenii spun că sănătatea lor are de suferit din cauza antenelor 5 G și cer autorităților locale să ia măsuri.
Război antenelor 5 G. Oamenii spun că s-au îmbolnăvit din cazua operatorilor de telecom
Conform bizbrasov.ro, recent au fost montate antene 5 G ape stâlpul cu reclame din incinta strip mall-ului din ansamblul Avantgarden. Locuitorii din zonă cer demontarea acestora, prin intermediul unei petiții, deoarece spun că starea lor de sănătate este grav afectată.
Consilierul local Adrian Codreanu este cel care a inițiat petiția online împotriva antenelor 5 G, pentru a solicita autorităților competente mutarea antenelor din perimetrul cartierului.
"Am avut discuții cu mai mulți președinți de asociații de locatari din zonă care s-au plâns că nu vor asemenea antene, ținând cont că sunt nocive. Unii angajați de la magazinele din zonă au susținut că au început să aibă dureri de cap, după ce s-au pus noile echipamentele telecom. Vrem ca prin această petiție să strângem cât mai multe semnături și să mergem cu doleanțele locuitorilor la autoritățile competente, de la Direcția de Sănătate Publică și Primărie, la Autoritatea Naţională pentru Administrare şi Reglementare în Comunicaţii", a precizat consilierul local, potrivit sursei citate.
Adrian Codreanu susține că este necesară o Hotărâre de Consiliu Local prin care să se impună obligativitatea montării unor astfel de dispozitive GSM la o distanță de minimum 300 de metri față de casele oamenilor, respectiv la o distanță de minimum 500 de metri față de grădinițe, școli sau unități sanitare.
Efectele antenelor 5G asupra sănătății
Expunerea prelungită la tehnologia 5G conform Organizației Mondiale a Sănătății și Agenției Internațională pentru Cercetarea Cancerului atestă faptul că radiofrecvențele au efecte carcinogene la om. Radiațiile emise se absorb la nivelul pielii și la nivelul corneei și modifică structura moleculară în organism. Mai exact, crește riscul de cancer, leziuni genetice, deficit de memorie, dificultate în procesul de învățare și tulburări neurologice.
Autoritatea Națională pentru Administrare și Reglementare în Comunicații(ANCOM) este instituția responsabilă pentru stabilirea regulilor pentru operatorii de telecom.